Bestyrelsesmøde i Borgerforeningen 26/11 2023

Til stede: Birgitte Jeppesen, Bjarke Fonnesbech, Jakob Gede, Jakob Grell, Karen Konge

Afbud: Gitte Andersen og Ulf Brøste

1. Bjarke Fonnesbech udtræder af Borgerforeningen pga. flytning. Vi siger tak for godt samarbejde. Poul Anker Boisen indtræder som suppleant fra næste møde
2. **Banko/andespil d. 3/12** **Kl 14 i Forsamlingshuset**: Borgerforeningens bestyrelse stiller borde op kl 13. Birgitte laver opslag til Brugsen. Bjarke annoncerer på Facebook. Karen snakker om gevinster med Gitte. Jakob Gede henter øl og vand og gevinster. Jens Svensson er banko-mester og Jakob Gede er kontrollant. Jakob Grell tænder varmen i Forsamlingshuset lørdag aften.
3. **Flaglaug**: Vi er i tvivl om Flaglauget har nok medlemmer, men bliver enige om at afvente en melding fra lauget selv.
4. **Stier:** Vi er blevet opmærksomme på flere stiers manglende fremkommelighed, bl.a. stien fra Museet og op til Bybakken og stien fra Under Bakkerne ud til Karisholmsvej. Vi retter henvendelse til lodsejere. Vi vil planlægge en arbejdsdag i Påsken, hvor vi inviterer folk til at hjælpe med at rydde.
5. **Boligprojekt på Anholt**: Borgerforeningen har søgt ca. 100.000 kr. fra Norddjurs Kommunes Udviklingspulje til et forprojekt med henblik på at undersøge muligheden for andelsboliger på Anholt. Det skal forgå i samarbejde med *Almenr*, som er et firma, der står for at udvikle andelsprojekter og finde fondsmidler. Vi vil gerne tænke et multi/medborgerhus for hele øen ind i projektet. Vi afventer svar fra kommunen. Desuden afventer vi svar på vores ansøgning om at blive Fri-ø. Vi er med i pulje på 5, hvor der udvælges 2. Svaret på Fri-ø skulle være lige på trapperne.
6. **Nyt medlem til visionsgruppen**: Vi takker Bjarke for indsatsen. Jakob Grell indtræder i stedet og kontakter Morten Abildstrøm og Liselotte Arentz Sørensen.
7. **Nyt fra fyraftensmøde**: Der var indkaldt til uformelt møde for medlemmerne af Borgerforeningen, Erhvervsforeningen og Grundejerforeningen i efterårsferien. Jakob Gede er kommet med i et udvalg sammen med Jacob Vestervig, Louise Gabold og Morten Abildstrøm. Lokalplanen for havnen blev drøftet. Bl.a. på grund af problemet med boliger til medarbejdere. Bebyggelsesprocenten må ikke overstige 50%. I Borgerforeningen mener vi, at det æstetiske udtryk på havnen bør prioriteres, jævnfør vores Visionsplan. Hjemmesiden Anholt.dk er en del af gruppens arbejde. Jacob Vestervig indhenter tilbud på at få lavet en ny hjemmeside. Birgitte har kontaktet alle der har en anholt.dk mailadresse om, at de skal indbetale 100 kr til Borgerforeningen, hvis de vil beholde deres adresse. I forbindelse med overflytning af domænet til en ny webhotel (Dandomain under Curanet) bliver alle eksisterende mailadresser lukket indtil der bliver indbetalt.
8. **Højvands-sikring af havnen**: Der kommer en rapport inden jul fra Cowi, som afgør hvad der kommer til at ske fremover.
9. **Gadelygter**: Birgitte har korrespondence med Kenni Aabenhus Jensen fra kommunen. I samråd med Dark Sky Anholt kommer vi med ønsker til placering af ca. 8 ekstra gadelygter i byen, som forhåbentlig kan komme i det nye år.
10. **Årets ø**: Vil vi lave en ansøgning til konkurrencen inden 9. februar. Vi spørger Signe Hylby, som opdagede konkurrencen, om hun vil være med. Vinderen udpeges af Forenet Kredit, Øsammenslutningen og Landdistrikternes Fællesråd.

Evt: Der bliver brug for ny(e) medlemmer til næste Generalforsamling, bl.a. pga. Bjarkes flytning. Vi vil opfordre beboere til at overveje at stille op.